Diari Oficial de la Generalitat Valenciana


Sumari del DOGV 6147, del 18-11-2009 (2009/12309)

ORDE de 3 de novembre de 2009, de la Conselleria d'Educació, per la qual es modifica l'autorització del centre docent privat d'Educació Infantil Santa Clara de l'Eliana, per canvi de titularitat.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6147

Data del DOGV
:   18-11-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/12565


Data del document
:   03-11-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * centre d'ensenyament

ORDE de 3 de novembre de 2009, de la Conselleria d'Educació, per la qual es modifica l'autorització del centre docent privat d'Educació Infantil Santa Clara de l'Eliana, per canvi de titularitat. [2009/12287]  
L'expedient ha sigut iniciat d'ofici per la Direcció General d'Ordenació i Centres Docents a fi de resoldre el canvi de titularitat del centre privat d'Educació Infantil Santa Clara de l'Eliana, el codi de centre del qual és 18703801.  
L'article 2 del Reial Decret 332/1992, de 3 d'abril, sobre autoritzacions de centres docents privats, per a impartir ensenyances de règim general no universitàries, disposa: «tota persona física o jurídica de caràcter privat i de nacionalitat espanyola o de qualsevol altre Estat membre de la Comunitat Europea podrà obtindre autorització per a l'obertura i funcionament de centres docents privats, si reunix els requisits establits per la legislació vigent».  
Atés que una comunitat de béns no pot ser titular d'un centre docent perquè per a això ha d'adquirir la condició de societat mercantil en alguna de les modalitats legalment vigents, la qual cosa li atorgarà la personalitat jurídica imprescindible per a l'exercici d'eixe dret, convé iniciar el procediment per a la modificació de l'autorització del centre per canvi de titularitat.  
La nova titularitat proposada per l'interessat declara no trobar-se incursa en cap dels supòsits relacionats en l'article 21.2, de la Llei Orgànica Reguladora del Dret a l'Educació, que li impediria ser titular de centres docents privats.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries; i el Decret 115/1990, de 9 de juliol (DOGV de 24.07.1990), pel qual es crea el Registre de Centres Docents de la Comunitat Valenciana.  
Vista la proposta del director general d'Ordenació i Centres Docents de data 3 de novembre de 2009, i en exercici de les atribucions conferides per l'article 28 de la Llei 5/1983, de 30 de desembre, del Consell,  
ORDENE  
Únic  
Modificar l'autorització per canvi de titularitat del centre que més avall s'indica, en els termes que s'especifiquen.  
Denominació genèrica del centre: Centre privat d'Educació Infantil  
Denominació específica del centre: Santa Clara  
Anterior titularitat: Escuela Infantil Santa Clara, Comunitat de Béns  
Nova titularitat que s'autoritza: Begoña Espiago Ballester i María Pilar Espiago Ballester  
Domicili: c/ Màrtirs, núm. 11  
Localitat: l'Eliana (46579)  
Província: València  
Codi: 80903420  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes des de la data en què es dicta.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra el present acte es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
València, 3 de novembre de 2009  
El conseller d'Educació,  
ALEJANDRO FONT DE MORA TURÓN